امریش پوری

امریش پوری (22 جون 1932 - 12 جنوری 2005ء) بالی وڈ کے منفی رول کرنے والے مشہور اداکار تھے۔ اپنی فلمی زندگی کا آغاز انیس سو اکہتر میں فلم ’ ریشما اور شیرا‘ سے کیا۔ وہ آرٹ فلموں کے مشہوراداکار اوم پوری کے بھائی تھے اور ابتدائی طور پر فلموں میں ہیرو کے طور پر کام کرنا چاہتے تھے۔ ہیرو بننے کے خواب دیکھنے والے امریش پوری نے بطور ہیرو اسکرین ٹیسٹ دیا اور ناکام رہے لیکن پروڈیوسرز نے انھیں ولن کے روپ میں کاسٹ کرنے کا فیصلہ کیا۔ بالی وڈ میں فلمی ولن کے کردار کے طور پر انھوں نے اپنی صلاحیتوں کا لوہا کئی برسوں تک منوایا۔ انیس سو ستاسی میں بننے والی فلم ’ مسٹر انڈیا‘ میں اپنے ایک کردار ’ موگامبو‘ کی وجہ سے امریش پوری کو لا زوال شہرت ملی۔ اس کے علاوہ انھیں اسی اور نوے کی دہائی میں فلم ’ودھاتا‘، ’پھول اور کانٹے‘ اور ’ دل والے دلہنیا لے جائیں گے‘ کے حوالے سے بھی خاصی شہرت حاصل ہوئی۔ دسمبر میں ریلیز ہونے والی فلم ’ ہلچل‘ ان کی آخری بڑی فلم تھی۔

امریش پوری نے ہالی وڈ کی متعدد فلموں میں بھی کام کیا جن میں انیس سو چوراسی میں ہالی وڈ کے مشہور ہدایتکار اسٹیون اسپلبرگ کی فلم ’ انڈیانا جونز اینڈ دی ٹیمپل آف ڈوم‘ کے سبب انھیں بین الاقوامی سطح پر شہرت حاصل ہوئی۔ امریش پوری نے رچرڈ اٹینبرا کی فلم ’ گاندھی‘ میں ایک عام کردار ادا کیا۔ دماغ کی شریان پھٹ جانے کی وجہ سے بمبئی میں انتقال ہوا۔
 کیرئیر 
تھیٹرز اور چند ایک کرداروں کے بعد انھیں 39 سال کی عمر میں 1971ء میں “ریشماں اور شیرا “ فلم ملی۔انھوں نے آرٹ فلموں سمیت 400 سے زائد فلمز میں کام کیا، ہندی، پنجابی، تیلگو، تامل اور انگریزی فلمز indiana jones, temple of doom )میں اداکاری کے جوہر دکھائے، انھیں بالی وڈ کی تاریخ کا سب سے بہترین ولن کہا جائے تو غلط نا ہوگا بھاری بھر کم آواز، قہر برساتی آنکھیں اور بے مثال لب و لہجہ ان کی شخصیت کو مزید رعب دار بنا دیتا تھا۔55 سال کی عمر میں انھوں نے “موگیمبو “ کا کردار کیا۔ انکا یہ ڈائیلاگ “ موگیمبو خوش ہوا کافی مقبول ہوا۔ ” فلم “دل والے دلہنیا لے جائیں گے” میں کاجول کے باپ کا کردارانہوں نے بے حد خوبصورتی سے نبھایا، “ جا سمرن جا” ڈآئیلاگ بھی مقبول ہوامریش پوری نے کئی طرح کے کردار کیے اور خود پر محض ولن کی چھاپ نہی لگنے دی اس کے باوجود وہ آج بھی بھارتی سینما کے بہترین ولنز میں شمار ہوتے ہیں۔
نصیب، ودھاتا، میری جنگ، مسٹر انڈیا، کرن ارجن، گھاتک، دامنی، پردیس، کوئلہ، بادشاہ، چائینا گیٹ، چاچی چار سو بیس، وراثت، تال، نائیک، غدر، مسکراہٹ، نگینہ، دل جلے سوداگر، دیوانہ وغیرہ میں یادگار کردار نبھائے۔2005 ان کی زندگی کا آخری سال ثابت ہوا۔
وراثت، گھاتک، میری جنگ میں فلم فئیر ایوارڈز حاصل کر چکے۔

 حوالہ جات 

زمرہ:1932ء کی پیدائشیں
زمرہ:2005ء کی وفیات
زمرہ:اکیسویں صدی کے بھارتی مرد اداکار
زمرہ:اموات بسبب سرطان
زمرہ:بالی وڈ اداکار
زمرہ:بیسویں صدی کے بھارتی مرد اداکار
زمرہ:بھارت میں سرطان سے اموات
زمرہ:بھارتی فلمی اداکار
زمرہ:بھارتی مرد اسٹیج اداکار
زمرہ:بھارتی مرد فلمی اداکار
زمرہ:پنجابی سنیما کے مرد اداکار
زمرہ:پنجابی شخصیات
زمرہ:تمل سنیما کے مرد اداکار
زمرہ:تیلگو سنیما کے مرد اداکار
زمرہ:سنگیت ناٹک اکیڈمی ایوارڈ وصول کردہ شخصیات
زمرہ:ضلع ایبٹ آباد کی شخصیات
زمرہ:ضلع شہید بھگت سنگھ نگر کی شخصیات
زمرہ:فلم فیئر فاتحین
زمرہ:کنڑا سنیما کے مرد اداکار
زمرہ:مراٹھی سنیما کے مرد اداکار
زمرہ:ملیالم سنیما کے مرد اداکار
زمرہ:ہندی سنیما کے مرد اداکار
زمرہ:صوبہ پنجاب (برطانوی ہند) کی شخصیات
زمرہ:پنجابی ہندو
زمرہ:بھارتی ہندو
زمرہ:ممبئی میں وفات پانے والی شخصیات
زمرہ:لاہور میں پیدا ہونے والی شخصیات
زمرہ:فلمی اداکار
زمرہ:بھارتی شخصیات